ઇન્દોરઃ મધ્યપ્રદેશમાં ભારે વરસાદ અને પૂરથી ખાનાખરાબી સર્જાઈ છે, જેમાં પૂરના કારણે ૧૦૦ કરતાં વધુ લોકોનાં મોત થયાં છે જ્યારે હજુ પણ સાત વ્યકિત લાપતા છે. બીજી તરફ બિહારમાં પણ ભારે વરસાદ અને પૂરથી ૧ર જિલ્લામાં ચારેકોર પાણી પાણી જોવા મળે છે અને મોટા ભાગના વિસ્તાર પાણીમાં ડૂબી ગયા છે. ગંગામાં ૪૦ વર્ષમાં સૌથી ભયાનક પૂર આવ્યું છે. મધ્યપ્રદેશમાં એક જૂનથી ર૧ ઓગસ્ટની મુદતમાં પ૧માંથી ૩૧ જિલ્લામાં સામાન્યથી વધુ અને ૧૯ જિલ્લામાં સામાન્ય તેમજ બે જિલ્લામાં ઓછો વરસાદ થયો છે.